b'\n_START_ARTICLE_\n\xc3\x85dalenin laukaukset\n_START_PARAGRAPH_\n\xc3\x85dalenin laukauksiksi kutsutaan Ruotsin \xc3\x85dalenissa nykyisen Kramforsin kunnan alueella 14. toukokuuta 1931 paperity\xc3\xb6l\xc3\xa4isten lakon yhteydess\xc3\xa4 tapahtuneita v\xc3\xa4kivaltaisuuksia, joissa poliisin paikalle virka-avuksi kutsumat Ruotsin puolustusvoimien joukot avasivat tulen rauhanomaista mielenosoituskulkuetta kohti. Tulituksessa kuoli viisi ja loukkaantui viisi ihmist\xc3\xa4._NEWLINE_Tapahtuma jakoi Ruotsissa mielipiteit\xc3\xa4 voimakkaasti, paitsi oikeiston ja vasemmiston v\xc3\xa4lill\xc3\xa4 my\xc3\xb6s vasemmiston sis\xc3\xa4ll\xc3\xa4, miss\xc3\xa4 maltilliset sosiaalidemokraatit kuten my\xc3\xb6hempi p\xc3\xa4\xc3\xa4ministeri Per Albin Hansson pitiv\xc3\xa4t kommunistisia agitaattoreita osasyyllisin\xc3\xa4 tilanteen k\xc3\xa4rjistymiseen v\xc3\xa4kivaltaiseksi._NEWLINE_\xc3\x85dalenin tapahtumien seurauksena Ruotsissa p\xc3\xa4\xc3\xa4tettiin rajoittaa poliisin oikeutta k\xc3\xa4ytt\xc3\xa4\xc3\xa4 armeijaa virka-apuna sek\xc3\xa4 perustettiin paikallispoliisien ohelle valtiollinen poliisilaitos._NEWLINE_Tapahtumasta on tehty elokuva \xc3\x85dalen 31, ja kirjailija Hannu Niklander on kertonut v\xc3\xa4likohtauksesta.'